**Solveig Tunold** (født 24. juni 1900 i Bergen, død 14. mars 1994 i Oslo) var en norsk bibliotekar, litteraturforsker, forfatter og oversetter som utga flere litteraturhistoriske samlinger.

Liv og virke
------------

Solveig Tunold ble cand. philol. i 1931. Hun gjennomførte studieopphold i England og Frankrike, og i lengre perioder i 1933 og 1934 i Danmark. Fra 1918 var hun assistent ved Bergens Museums Bibliotek, før hun i 1920 ble knyttet til Universitetsbiblioteket i Kristiania. Der arbeidet hun i perioden 1932–1970 ved Håndskriftsamlingen. Fra 1962 var hun førstebibliotekar.

Tunolds litteraturfaglige virksomhet kretset om salmehistoriske og bibliografiske emner. Hun utga blant annet Sigbjørn Obstfelders *Breve til hans bror* (1949) og *Samlede skrifter* (3 bind, 1950), Bernhard Dunkers *Breve til Julie Winther* (1954) og *Samuel Johnson, et utvalg* (1955).

I verket *Norges nasjonallitteratur* skrev hun den omfattende innledningen til bindet om Petter Dass. Sammen med Asbjørn Lunge Larsen utarbeidet hun en trykt katalog over Jonas Skougaards bibliotek: *Bøker og manuskripter* (4 bind, 1973).

Tunold oversatte flere bøker til norsk, blant andre *Den fremmede* av Richard Sale og *Himmerikes nøkler* av A. J. Cronin. Hun skrev også flere artikler og avhandlinger i norske og danske håndbøker og fagtidsskrifter.

Tunold var fra stiftelsen i 1953 styremedlem og sekretær i Det norske språk- og litteraturselskap.

Familie
-------

Solveig Tunold var datter av gravør Oscar F. L. Tunold (1843–1910) og Anna Elisa Mikkelsen (1862–1905). Hun forble ugift.

Bibliografi
-----------

* 1941: *Johan Lyder Brun*, Fabritius, Oslo
* 1943: *Johan Grundt Tanum og Marius Lunds forlag 1933–1943 – en katalog*, Johan Grundt Tanum, Oslo
* 1949: Sigbjørn Obstfelders *Breve til hans bror*
* 1950: Sigbjørn Obstfelders *Samlede skrifter*
* 1954: Bernhard Dunkers *Breve til Julie Winther*
* 1956: *En klassiker*, særtrykk av *Festskrift til Jonas Skougaard*, Oslo
* 1955: *Samuel Johnson, et utvalg*
* 1973: *Bøker og manuskripter*, en trykt katalog over Jonas Skougaards bibliotek, sammen med Asbjørn Lunge Larsen

Referanser
----------

1. 1 2   Store norske leksikon, Store norske leksikon-ID Solveig\_Tunold[Hentet fra Wikidata]
2. 1 2   BIBSYS, NORAF-ID 90262995, besøkt 9. oktober 2017[Hentet fra Wikidata]
3. ↑  *Aftenposten 1994.03.16*. Norge, Oslo. 1994.
4. ↑  Sale, Richard (1947). *fremmede*. Stavanger: Stabenfeldt.
5. ↑  Cronin, A.J. (1969). *Himmerikes nøkler*. Oslo: Forlaget for alle.
6. ↑  Tunold, Solveig (1941). *Johan Lyder Brun*. Oslo: Fabritius.
7. ↑  Tunold, Solveig (1943). *Johan Grundt Tanum og Marius Lunds forlag*. Oslo: Johan Grundt Tanum.
8. ↑  Tunold, Solveig (1956). *klassiker*. Oslo.

Kilder
------

* *Norsk kvinnelitteraturhistorie*. Pax. 1990. s. 283. ISBN 8253014988.
* *Studentene fra 1919*. Oslo: Bokkomitéen for studentene fra 1919. 1969. s. 175.
* *Studentene fra 1919*. Oslo: (Aas & Wahls boktr.). 1950. s. 271.

Eksterne lenker
---------------

* [  Store norske leksikon: Solveig Tunold], besøkt 17/9 2020.

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** SUDOC
 |